CELEX: 31989D0541
Language: el
Date: 1989-09-27 00:00:00
Title: 89/541/ΕΟΚ: Απόφαση της Επιτροπής της 27ης Σεπτεμβρίου 1989 για τις παροχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων ( πρόγραμμα Renaval )

Avis juridique important

|

31989D0541

89/541/ΕΟΚ: Απόφαση της Επιτροπής της 27ης Σεπτεμβρίου 1989 για τις παροχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων ( πρόγραμμα Renaval )  

Επίσημη Εφημερίδα αριθ. L 288 της 06/10/1989 σ. 0029 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Σεπτεμβρίου 1989  για τις παροχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Reneval)  (Το κείμενο στην αγγλική γλώσσα είναι το μόνο αυθεντικό)  (89/541/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Reneval) (1), και ιδίως το άρθρο 3 παράγραφος 2,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 2506/88 προβλέπει ότι το κοινοτικό πρόγραμμα εφαρμόζεται στις περιοχές που ανταποκρίνονται στα κριτήρια που αναφέρονται στο άρθρο 3 παράγραφος 1 του εν λόγω κανονισμού·  ότι οι περιοχές στις οποίες είναι δυνατό να εφαρμοσθεί το κοινοτικό πρόγραμμα πρέπει να αποτελέσουν αντικείμενο αίτησης από μέρους του ενδιαφερόμενου κράτους μέλους· ότι το Ηνωμένο Βασίλειο της Μεγάλης Βρετανίας και Βορείου Ιρλανδίας υπέβαλε στην Επιτροπή αίτηση·  ότι η περιοχή Plymouth «TTWA» ανταποκρίνεται στα προαναφερθέντα κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η περιοχή Plymouth «TTWA» στις κομητείες Devon και Cornwall του Ηνωμένου Βασιλείου ανταποκρίνεται στα κριτήρια που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 2506/88. Το κοινοτικό πρόγραμμα το οποίο θεσπίσθηκε από τον εν λόγω κανονισμό είναι κατά συνέπεια εφαρμόσιμο σε αυτή την περιοχή.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 27 Σεπτεμβρίου 1989.  Για την Επιτροπή  Bruce MILLAN  Μέλος της Επιτροπής  (1) ΕΕ αριθ. L 225 της 15. 8. 1988, σ. 24.